**Z A P I S N I K**

2. seje Sveta šole II. gimnazije Maribor, dne 22. 2. 2018

Prisotni: G. Bedenik, S. Cvar, mag. N. Harl, dr. M. Jagodič, mag. I. Ketiš, T. Klis, mag. H. Kujundžić Lukaček, B. Režonja, T. Simonič, B. Svetel, V. Tement, mag. A. Zver Dobaj, mag. I. Lorenčič, Mojca Šobernik, Tjaša Lepoša in Tatjana Zagoranski

Opravičeno odsoten: V. Peršak

Dnevni red:

1. Potrditev zapisnika 1. redne seje sveta šole v šolskem letu 2017/18 in korespondenčne seje
2. Obravnava in sprejem Letnega poročila II. gimnazije Maribor za leto 2017
3. Popis sredstev za leto 2017
4. Obravnava samoevalvacije v šolskem letu 2016/17 (področje: individualna pomoč in podpora dijakom) in Ocenjevanjedela učiteljev v šolskem letu 2016/17
5. Ocena uspešnosti dela ravnatelja za leto 2017
6. Druge aktualne informacije

S. Cvar, predsednica sveta šole, je pozdravila vse prisotne in prebrala dnevni red. Dodala je, da bi 6. točko obravnavali pred Oceno delovne uspešnosti dela ravnatelja za leto 2017 in v njej obravnavali še Šolsko prehrano – dobroimetje dijakov na karticah ter Sklep za projekt RaST. Predlagani dnevni red so člani sveta šole soglasno potrdili.

**Ad. 1. Potrditev zapisnika 1. redne seje sveta šole v šolskem letu 2017/18**

Ker na zapisnik 1. redne seje sveta šole v šolskem letu 2017/18 in korespondenčne seje v januarju, s katero smo potrjevali spremembo sistemizacije ni bilo pripomb, sta bila oba z glasovanjem soglasno potrjena.

**Ad 2. Obravnava in sprejem Letnega poročila II. gimnazije Maribor za leto 2017**

G. ravnatelj je povedal, da je vsebinski del povzetek iz Poročila o delu 2016/2017 in LDN 2017/2018, ki so ju obravnavali že na prejšnji seji.

Računovodkinja, ga. Šobernik, je na kratko povzela dokumente, ki so bili poslani skupaj z vabilom in povedala, da med prihodki ni odstopanj, stroške pa smo oklestili. Presežek sredstev bo namenjen za osnovna sredstva, drobni inventar in investicijska vlaganja, konkretneje bo vsebina predstavljena na naslednji seji, ko bo na dnevnem redu obravnava in sprejem Finančnega načrta 2018.

**Sklep 1: Presežek prihodkov nad odhodki za leto 2017 v skupnem znesku 104.028,57 EUR se prenese v leto 2018 in uporabi za nakup že nabavljenih osnovnih sredstev ter novo nabavo osnovnih sredstev, drobnega inventarja in investicijskega vzdrževanja.**

**Ad 3. Popis sredstev za leto 2017**

Računovodkinja, ga. Šobernik, je povedala, da je bila vsa dokumentacija predana članom sveta šole skupaj z vabilom in ker ni bilo vprašanj ali pripomb je predsednica sveta šole predlagala glasovanje za sprejem naslednjega sklepa:

**Sklep 2: Potrjujemo odpis sredstev v višini 11.409,38 EUR, od tega osnovnih sredstev v višini 4.460,92 EUR, drobnega inventarja 6.575,14 EUR ter terjatev 373,32 EUR.**

Sklep je bil soglasno sprejet.

**Ad 4. Obravnava samoevalvacije v šolskem letu 2016/17 (področje: individualna pomoč in podpora dijakom) in Ocenjevanjedela učiteljev v šolskem letu 2016/17**

Svetovalna delavka, ga. Lepoša, je povedala, da je bilo gradivo poslano z vabilom vsem članom sveta šole v pregled in ker je večina povzetke že slišala, je dodala samo, da se je ocenjevanje učiteljev izvajalo že tretjič in ocene so najboljše do sedaj. Ocenjevala se je tudi pomoč dijakom. Ocena materialnih pogojev in dosežkov dijakov bo opravljena v letošnjem šolskem letu.

G. Ketiš je povedal, da je ocena zelo lepa in si šola zasluži pohvalo.

**Sklep 3: Člani sveta šole so seznanjeni s samoevalvacijo 2016/2017.**

**Ad 6. Druge aktualne informacije**

1. G. ravnatelj je članom sveta šole predstavil projekt RAST, za katerega je bila II. gimnazija Maribor izbrana na evropskem razpisu. Naša šola je tako postala nosilec projekta (regijski center), lahko pa v njem tudi sodeluje. Ker se pri tem pojavi v dveh vlogah, potrebujemo sklep sveta šole, da nam je omogočena tudi samostojnost in enak odnos do RAST-a kot ga imajo druge šole. Sklep je bil predstavljen članom sveta šole na seji in je tudi priloga tega zapisnika.

**Sklep 4 (priloga zapisnika):** Z glasovanjem so člani sveta šole predlagani sklep soglasno potrdili.

G. ravnatelj je še povedal, da si želimo, da bi ta projekt postal dolgoročen in mogoče takšna ustanova, kot je tista v Petnici v Srbiji.

1. Dobroimetje dijakov na karticah

Ga. Lepoša je opisala problem neporabljenega naloženega denarja za malico na karticah dijakov po zaključku šolskega leta (posebej četrtih letnikov, ki jih jeseni več ni v šoli), ki ga je težko vračat posameznikom. Zato predlaga, da dijake maja obvestimo o dobroimetju na karticah in jih opozorimo, da ga morajo do konca junija porabiti, drugače bodo sredstva prenesena na finančni sklad šole. Prav tako bodo dijaki na obrazcih prijave malice za naslednje šolsko leto podpisali izjavo, da so seznanjeni s prenosom neporabljenih sredstev na finančni sklad.

Na prvi naslednji seji sveta staršev bomo o odločitvi sveta šole predstavnike staršev tudi obvestili.

**Sklep 5: Denar, ki ga dijaki ne porabijo iz kartic do zaključka pouka v tekočem šolskem letu, se avtomatsko prenese v šolski socialni sklad.**

Sklep je bil soglasno sprejet.

**Ad 5. Ocena uspešnosti dela ravnatelja za leto 2017**

Predsednica sveta šole je povedala, da je MIZŠ poslalo okrožnico na podlagi katere moramo tudi letos izvesti postopek ugotavljanja delovne uspešnosti ravnatelja, čeprav mu izplačilo ne pripada do konca leta 2018. Na podlagi rezultatov poslovanja šole in samoevalvacije je predlagala, da se mu dodelijo najvišje odstotne vrednosti po vseh štirih točkah ocenjevanja: realizacija obsega programa (25 %), kakovost izvedbe programa (35 %), razvojna naravnanost zavoda (35 %) in zagotavljanje materialnih pogojev (5 %), kar skupaj znese 100 %.

**Sklep 6: Svet šole je soglasno potrdil 100 % delovno uspešnost ravnatelja.**

**Razno:**

* G. Ketiš je ob koncu vprašal, zakaj na srečanjih astronomskega društva ni naših dijakov, čeprav se izvajajo v prostorih naše šole. G. Jagodič je povedal, da je učitelj fizike in s tem ni seznanjen, ker je prof. Žiberna, ki je vodil astronomski krožek od jeseni upokojen, z novim učiteljem pa mora o tem govoriti. Veseli bomo sodelovanja in bo navezal stik z astronomskim društvom.
* G. Režonja je povedal, da je v odboru za prostovoljni prispevek staršev in je na kratko predstavil ugotovitve zadnjega sestanka. G. Mikić je koordinator DrugaDruge, ki zelo natančno spremlja dejavnosti in pripravlja poročila financiranja le-teh na podlagi dobro razdelanih stroškov po posamezni dejavnosti. V letošnjem šolskem letu je dejavnosti znotraj DrugaDruge kar 80. Razlike med oddanimi prijavami in dejansko pobranim denarjem je 10 %. Del teh sredstev gre tudi v finančni sklad.

Predsednica sveta šole je povedala, da bo naslednja seja 15. marca, ko bo na dnevnem redu Finančni načrt za leto 2018.

3. redna seja sveta šole je bila zaključena ob 17.50.

Številka: 900-2/2017/9

Datum: 23. 2. 2018

Zapisala: Predsednica sveta šole:

Tatjana Zagoranski Sanja Cvar